Τόπος Τεχνών Χώρα

Παραδοσιακό γλέντι με τους «Χοροσταλίτες»
2017-06-30 21:30 (Europe/Moscow)
Οι «Χοροσταλίτες» σ΄ ένα σεργιάνι σε όλη την Ελλάδα με κύριο σταθμό την Ικαρία και το «Διονυσιακό» της γλέντι, αλλά και τη Ρούμελη, την Κρήτη και τη Θράκη.
Οι «Χοροσταλίτες» είναι ένα μοντέρνο σχήμα 6 μουσικών που αγαπούν και παίζουν παραδοσιακό και έντεχνο τραγούδι. Το όνομα μας προέρχεται από την Ικαρία, από το Ικαριώτικο ρήμα «χοροσταλίζω» που σημαίνει χορεύω διαρκώς, ασταμάτητα.
Δημιουργούν δικά τους τραγούδια σε μουσική και στίχους βασισμένα πάνω στην παραδοσιακή μουσική, δηλαδή «νέα βήματα σε παλιά μονοπάτια»!
Το μουσικό σχήμα αποτελείται από τον Φάνη Φωτόπουλο στο κλαρίνο, τη φλογέρα, το μπουζούκι και το τραγούδι, τον Βασίλη Μεσσαριτάκη στα κρουστά, την τσαμπούνα και το τραγούδι, τη Ρίτσα Ποζιού στο τραγούδι, τον Μάνθο Μουστάκα στο λαούτο, την κιθάρα, το σαξόφωνο και το τραγούδι, τον Τάσο Γουσέτη στο βιολί, το μαντολίνο και το τραγούδι, και την Κωνσταντίνα Πάτση στο σαντούρι και το τραγούδι.
Δείτε περισσότερα για τους «Χοροσταλίτες» στο www.xorostalites.gr
Ακούστε τα τραγούδια των «Χοροσταλιτών» στο soundcloud.com/xorostalites-band
Τιμές εισιτηρίων:
Προπώληση : 7 €
Ταμείο : 10 €
Προπώληση εισιτηρίων : SEVEN spots ( Πλ. Λαού 2, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ )

For privacy reasons YouTube needs your permission to be loaded.I Accept

THE MAGIC MAN, magic show με τον Μάγο Σανκάρα
2017-06-27 21:00
Ο μάγος Σανκάρα, συνεχίζοντας την επιτυχημένη του πορεία, καταφθάνει στη «Χώρα» για να παρουσιάσει το ολοκαίνουργιο magic show του “THE MAGIC MAN“.

Ο κορυφαίος illusionist θα υποδεχθεί μικρούς και μεγάλους, προσκαλώντας τους σε ένα θέαμα ψυχαγωγικής μαγείας και ψευδαισθήσεων, δίνοντας το απόλυτο ρεσιτάλ performance επί σκηνής.
Έχοντας ως άσο στο μανίκι τα εντυπωσιακά καινούργια του μαγικά και το μοναδικό του χιούμορ, ξέρει να γοητεύει και να μαγνητίζει τους θεατές κάθε ηλικίας.
Η σκηνή της «Χώρας» θα μετατραπεί σε ένα φανταστικό και διαδραστικό κόσμο όπου ο καθένας συμμετέχει με τον δικό του τρόπο, βιώνοντας έτσι την μαγεία σε πρώτο πλάνο. Και φέτος είναι άκρως εντυπωσιακά τα νέα του μαγικά, μικρής και μεγάλης κλίμακας, παντρεύοντας έτσι με μεγάλη επιτυχία μαγεία και θεατρικότητα.
”The Magic Man’’καθώς το πορτραίτο μίας κοπέλας παίρνει σάρκα και οστά…
”The Magic Man ” όταν η παρτενέρ περνάει μέσα απο το σώμα του Σανκάρα…
”The Magic Man ” με τον Σανκάρα να αιωρείται μπροστά στα έκπληκτα μάτια των θεατών!
Για εκείνον είναι εύκολο να σας πείσει πως δεν υπάρχει ανέφικτο, να παίξει με το μυαλό σας και να σας περάσει στην ”άλλη πλευρά”. Μπορεί να σας μαγέψει ολοκληρωτικά, να σας παρασύρει στην δική του διάσταση….

Ώρα έναρξης: 21.οο

Τιμές εισιτηρίων: Γενική είσοδος 8€

For privacy reasons YouTube needs your permission to be loaded.I Accept
Όσα παιδάκια μικρά ή μεγάλα θέλουν να μετακινηθούν με λεωφορείο της «Χώρας», δεν έχουν παρά να καλέσουν στο 2231051075 και να δηλώσουν τον αριθμό των θέσεων που επιθυμούν να κρατήσουν.Ώρα αναχώρησης 19.55 από την πλατεία Πάρκου μπροστά από τα Public.Συνολικό κόστος μετακίνησης 3€ από και προς Λαμία….

Φεστιβάλ Παραδοσιακής Γαστρονομίας και Γιορτή Νέων Παραγωγών και Δημιουργών
2017-06-12 - 2017-06-13
Εκθέσεις προϊόντων, μουσική, κουκλοθέατρο
Το διήμερο 12 και 13 Ιουνίου 2017, συναντώνται στη «Χώρα» παραγωγοί, δημιουργοί, καλλιτέχνες και παιδιά σε μια γιορτή στην οποία το επίκεντρο είναι η καλλιτεχνική δημιουργία και η παραγωγή.
Παράλληλα θα γίνει μια προσπάθεια ανάδειξης παραδοσιακών τεχνικών μαγειρικής και συνταγών με στόχο την ενδυνάμωση της πεποίθησης ότι η οικιακή οικονομία μπορεί να λειτουργήσει ως ένας αυτάρκης οργανισμός με πολύ εύκολο τρόπο αξιοποιώντας πολύ απλά υλικά τα οποία μας χαρίζει απλόχερα η μητέρα Φύση και τα οποία πολύ εύκολα μπορούμε να τα μεταποιήσουμε μόνοι μας σε οικιακή κλίμακα προσφέροντας με αυτό τον τρόπο σε όσους αγαπάμε και φροντίζουμε. Γιατί η μαγειρική εκτός από τέχνη είναι και προσφορά και είναι και άρρηκτα συνδεδεμένη με την παράδοση, την ιστορία , την κουλτούρα και την παραγωγή του κάθε τόπου.

Φεστιβάλ Παραδοσιακής Γαστρονομίας
Παραδοσιακές τεχνικές μαγειρικής
Παραδοσιακές τεχνικές επεξεργασίας τροφίμων (μαρμελάδες,λικέρ)
Οικιακή τυροκομία ( γιαούρτι, τυρί, ξυνόγαλο, βούτυρο,ξυνοτύρι)
Παραδοσιακά ζυμαρικά ( τραχανάς , ξινός,γλυκός,χοντρός, χυλοπίτες)
Πίτες , φύλλο,ζυμάρια
Εργαστήρια, σεμινάρια, εκθέσεις τοπικών παραγωγών

Ταυτόχρονα με το Φεστιβάλ Παραδοσιακής Γαστρονομίας επανέρχεται και η παλιότερη Γιορτή Νέων Παραγωγών στην οποία συμμετέχουν Νέοι Παραγωγοί και Δημιουργοί.
Εκθέσεις νέων δημιουργών (κοσμήματα, ρούχα, παπούτσια, διακοσμητικά είδη ), προϊόντα διατροφής .

Όσοι επιθυμούν να συμμετάσχουν ως εκθέτες θα πρέπει να δηλώσουν τη συμμετοχή τους μέχρι 10 Ιουνίου στέλνοντας email στο info@xwra.gr ή τηλεφωνικά στο 2231051075
Στα ίδια μέσα επικοινωνίας θα πρέπει να δηλώσουν και συμμετοχή όσοι επιθυμούν να λάβουν μέρος στα εργαστήρια – σεμινάρια της τυροκομίας, των ζυμαρικών και της πίτας.
Τα σεμινάρια ξεκινούν τα απογεύματα, στις 6.00μ.μ. στις 12 Ιουνίου και στις 5.00μμ στις 13 Ιουνίου.
Για περισσότερες πληροφορίες καλέστε μας στο 2231051075

Πρόγραμμα Φεστιβάλ
Δευτέρα 12 Iουνίου 2017
6.00 μ.μ. Εργαστήρι σπιτικού φύλλου (στριφτόπιτα). Διάρκεια 2 ώρες. Κόστος 30€
7.00 μ.μ. Εργαστήρι τραχανά. Διάρκεια 3 ώρες. Κόστος 20€
8.00 μ.μ. Τυροκομία (πήξιμο τυριού, γιαούρτης, τυρόγαλο, μυζήθρα). Διάρκεια 3 ώρες. Κόστος 20 ευρώ

7.00 μ.μ. Παράσταση κουκλοθεάτρου. Είσοδος Ελεύθερη

Το Κουκλοθέατρο Καραμπόλα παρουσιάζει την παράσταση: «Ο Ήλιος και ο Ποντικός»
Ο ποντικός Μπομπόνης ζει σ’ ένα παλιό κάστρο μαζί με 3.000 ποντίκια. Ο Μπομπόνης θέλει να παντρέψει την κόρη του αλλά δεν θέλει να τη δώσει σε ποντικό! Θέλει να κάνει γαμπρό του τον πιο δυνατό που υπάρχει στον κόσμο, έτσι το όνειρό του είναι να δει την μικρή του ποντικίνα παντρεμένη με τον Ήλιο. Ο Ήλιος όμως του λέει πως πιο δυνατός απ’ αυτόν είναι το σύννεφο και το σύννεφο τον στέλνει στον άνεμο. Έτσι ο ποντικός κάνει ένα μεγάλο ταξίδι και στο τέλος βρίσκει τον πιο δυνατό μπροστά του…
Μια διαδραστική παράσταση με χειροποίητες κούκλες και ζωντανή μουσική από παραδοσιακά ακούσματα βασισμένη σ’ ένα λαϊκό παραμύθι από το Τσεσμέ της Μικράς Ασίας όπου οι ήρωες ψάχνουν τη δύναμη τόσο μακριά απ’ αυτούς και στο τέλος ανακαλύπτουν πως η δύναμη βρίσκεται μέσα τους!
Διασκευή, κατασκευή κούκλας, εμψύχωση : Φαίη Ρεϊζίδου
Αφήγηση, κιθάρα, κρουστά: Κωσταντής Μιζάρας
Διάρκεια 50′

10.00 μ.μ. Συναυλία με τους «Ξέφραγο Αμπέλι» – Είσοδος Ελεύθερη
Το «Ξέφραγο Αμπέλι» αποτελείται από μια παρέα τεσσάρων μουσικών από την Αθήνα και τη Σίφνο, που με σαφείς επιρροές από τη νησιώτικη παράδοση φέρνουν με τον δικό τους τρόπο κοντά σας έντεχνα, παραδοσιακά και νησιώτικα ακούσματα με μια φρέσκια προσέγγιση που παντρεύει τη γνώριμη, αυθόρμητη πλευρά του παραδοσιακού γλεντιού με το κέφι, την τρέλα και τη ζωντάνια της σύγχρονης διασκέδασης.

For privacy reasons YouTube needs your permission to be loaded.I Accept

Τρίτη 13 Ιουνίου 2017

6.00 μ.μ. Εργαστήρι τραχανά. Διάρκεια 3 ώρες. Κόστος 20€
8.00 μ.μ. Τυροκομία ( χλωροτύρι, κοπάνισμα, βούτυρο, ξυνοτύρι, ξυνόγαλο). Διάρκεια 3 ώρες. Κόστος 20€

«Η κυρά-Σαρακοστή» - Εργαστήρι για παιδιά
2017-03-05 12:00 - 17:00
Το έθιμο της κυρά-Σαρακοστής είναι από τα παλιότερα έθιμα που σχετίζονται με τη γιορτή του Πάσχα, σήμερα όμως λίγο πολύ ξεχασμένο.

«Την Κυρά Σαρακοστή, που είναι έθιμο παλιό
οι γιαγιάδες μας τη φτιάχναν με αλεύρι και νερό!
Για στολίδι της φορούσαν, στο κεφάλι της σταυρό
και το στόμα της ξεχνούσαν, γιατί νήστευε καιρό!
Και μετρούσαν τις ημέρες, με τα πόδια της τα εφτά
κόβαν ένα τη βδομάδα, μέχρι να ‘ρθει η Πασχαλιά!»

Η κυρά-Σαρακοστή χρησίμευε πάντα ως ένα αυτοσχέδιο ημερολόγιο για να μετράμε τις εβδομάδες από την Καθαρά Δευτέρα μέχρι τη Μεγάλη Εβδομάδα, καθώς η κυρά-Σαρακοστή έχει 7 πόδια, ένα για κάθε εβδομάδα της περιόδου της Σαρακοστής. Πρόκειται για ένα έθιμο που τείνει στις ημέρες μας να εκλείψει, ενώ παλαιότερα το συναντούσαμε σε όλο τον ελλαδικό χώρο με διάφορες παραλλαγές και χρησιμοποιούνταν ως ημερολόγιο που μετρούσε τις εβδομάδες της Μεγάλης Σαρακοστής.
Η κυρά-Σαρακοστή συνήθως, ήταν η ζωγραφιά, μιας γυναίκας με μαντήλι στο κεφάλι, επτά πόδια, σταυρωμένα χέρια –επειδή προσευχόταν– και χωρίς στόμα, διότι νήστευε όλη αυτή την περίοδο. Κάθε Σάββατο, ξεκινώντας από το Σάββατο που ακολουθούσε μετά την Καθαρά Δευτέρα, η κυρά-Σαρακοστή «έχανε» ένα πόδι. Το τελευταίο μάλιστα, το οποίο κοβόταν το μεγάλο Σάββατο, σε κάποιες περιοχές της Ελλάδας το τοποθετούσαν μέσα στο ψωμί της Ανάσταση και σε όποιον τύχαινε, του έφερνε καλή τύχη (κάτι σαν το φλουρί της Βασιλόπιτας)! Εκτός από χαρτί, η κυρά-Σαρακοστή μπορεί να φτιαχτεί επίσης από ύφασμα, αλλά και από ζυμάρι.

Είσοδος ελεύθερη
Δηλώσεις συμμετοχής – πληροφορίες στο 2231051075

Κούλουμα στη «Χώρα»
2017-02-27 10:00 - 17:00
Το Αγρόκτημα βιωματικής εκπαίδευσης της Χώρας υποδέχεται τους μικρούς του φίλους με ένα εργαστήρι Αποκριάς: Φανοί και Τζαμάλες ( αποκριάτικες φωτιές ), Κουδουνάδες και Αλευροπόλεμος.

Από την Κρήτη μέχρι τις Σέρρες, από τη Λέρο μέχρι την Ξάνθη κι από την Κέρκυρα μέχρι την Λάρισα, γνωστά ή άγνωστα αποκριάτικά έθιμα αναβιώνουν μέχρι σήμερα, κρατώντας ζωντανή την ελληνική παράδοση.
Μπορεί για τους περισσότερους οι Απόκριες να συνδέονται με τα μεγάλα καρναβάλια, τις παρελάσεις μεταμφιεσμένων ή τους ξέφρενους χορούς. Σε αρκετούς όμως νομούς και γεωγραφικά διαμερίσματα της χώρας, σώζονται έθιμα και παραδόσεις που μεταφέρονται αναλλοίωτα από γενιά σε γενιά μέχρι και τις μέρες μας. Mέσα από το συγκεκριμένο εργαστήρι γίνεται μια πρώτη γνωριμία και μια προσπάθεια αναπαράστασης ορισμένων από αυτά τα έθιμα.
Αυτή την εβδομάδα η «Χώρα» υποδέχεται νηπιαγωγεία και Δημοτικά σχολεία της περιοχής μας ενώ την Καθαρά Δευτέρα το παραπάνω Αποκριάτικο Εργαστήρι θα φιλοξενήσει τους μικρούς επισκέπτες που θα συμμετάσχουν στα Κούλουμα της Χώρας.

For privacy reasons YouTube needs your permission to be loaded.I Accept

20η Xειμερινή Πανελλήνια Συνάντηση VESPA
2017-02-10 09:00 - 2017-02-12 12:00
Οι φίλοι της VESPA από όλη την Ελλάδα έρχονται στα Λουτρά Υπάτης και γιορτάζουν με τους ΙΜΑΜ BAILDI στη «Χώρα»

20η Χειμερινή Πανελλήνια Συνάντηση VESPA στις 10, 11 & 12 Φεβρουαρίου 2017, στον Τόπο Τεχνών «Χώρα», στα Λελέικα Υπάτης. Ένα τριήμερο εκδηλώσεων για τους φίλους της Vespa με διάφορα happenings, party, συναυλία, κέφι και πολλές εκπλήξεις.
Πρόγραμμα Εκδηλώσεων
Παρασκευή 10 Φεβρουαρίου 2017
15.00 – 21.00 : Εγγραφές στο VESPA VILLAGE στη «Χώρα»
17.30 – 21.30 : Κρεατομεζέδες, κρασί και… άλλα στο VESPA VILLAGE στη «Χώρα»
21.30 : Ves…PARTY με τον DJ Petran στο VESPA VILLAGE στη «Χώρα»
Imam Baildi

Σάββατο 11 Φεβρουαρίου 2017
09.00 – 17.00 : Εγγραφές στο VESPA VILLAGE στη «Χώρα»
10.00- 11.30 : VESPOβόλτα στην πόλη της Λαμίας. Ξεκινάμε όλοι μαζί από το VESPA VILLAGE στη «Χώρα»
11.30 – 14.00 : Στάση στο CRESPO, το απόλυτο VespoCafe της Λαμίας, για Gluhwein (Crespo:Χατζοπούλου 33, Λαμία)
14.30 – 17.30 : Φαγητό μενού στο VESPA VILLAGE στη «Χώρα». Κοπή βασιλόπιτας 2017
18.30 – 20.30 : Συνάντηση εκπροσώπων στο Hotel «Πριγκηπικόν» στα Λουτρά Υπάτης
21.30 : Οι ΙΜΑΜ BAILDI LIVE στη «Χώρα» ! Κλήρωση τόμπολα. Απονομή αναμνηστικών

For privacy reasons YouTube needs your permission to be loaded.I Accept

Κυριακή 12 Φεβρουαρίου 2017
09.00 – 11.00 : Συνάντηση για snacks στο VESPA VILLAGE, στη «Χώρα»
10.00 – 12.00 : Αποχαιρετισμός των φίλων Vespisti στο VESPA VILLAGE, στη «Χώρα»
12.00 : Λήξη της 20ης Χειμερινής Πανελλήνιας Συνάντησης VESPA

Η συμμετοχή κοστίζει 25€ κατ΄άτομο και περιλαμβάνει Τ-shirt της εκδήλωσης, αναμνηστικά, αυτοκόλλητο, φυλλάδιο χορηγών, κάρτα 6 δωρεάν παροχών και :
– Κρεατομεζέδες και κρασί στο VESPA VILLAGE, το απόγευμα της Παρασκευής
– Δωρεάν το πρώτο ποτό από λίστα στο πάρτυ της Παρασκευής
– Δωρεάν ένα ποτήρι Gluhwein στο Crespo, στη Λαμία, το πρωί του Σαββάτου
– Δωρεάν μεσημεριανό γεύμα σερβιριστό και ένα ποτήρι κρασί στο VESPA VILLAGE, το μεσημέρι του Σαββάτου
– Δωρεάν είσοδος στο live των ΙΜΑΜ BAILDI στη «Χώρα» και το πρώτο ποτό από τη λίστα του live του Σαββάτου
– Δωρεάν snacks στο VESPA VILLAGE την Κυριακή το πρωί
Περισσότερες πληροφορίες στο 2231051075

VESPA VILLAGE
Τόπος Τεχνών «Χώρα»
Λελέικα Υπάτης, Φθιώτιδα
Τηλ. 2231051075
www.xwra.gr

Ρεβεγιόν Πρωτοχρονιάς στη Χώρα
2016-12-31 22:00 - 23:00
Σας ζεσταίνουμε με
Σούπα λαχανικών βελουτέ με πράσο και κυδώνι
Συνεχίζουμε με
Σαλάτα με πρασινάδες , καρύδια, προσούτο Ευρυτανίας, αχλάδι και σως τυριών
Σαλάμι τυριών με κατίκι Δομοκού, ανθότυρο και πάστα ελιάς
Τυροπιτάκια Κρητικά με ξινομυζήθρα και δυόσμο
Τρώμε
Τηγανιά πουλερικών με μανιτάρια και πιπεριές
Μπιφτέκι Γαλοπούλας και γέμιση γαλοπούλας με αποξηραμένα κράνα
Χοιρινό φούρνου με σκόρδο , πιπέρια και πουρέ κυδωνιών

Τελειώνουμεεεεεε με…….

Τούρτα αμυγδάλου με λικέρ πικραμύγδαλου
Chesse cake εσπρέσσο με πραλίνα
Τούρτα μους μαύρης σοκολάτας με πορτοκάλι και καρύδια
Σαραγλάκια με κυδώνι
Βασιλόπιτα λεμονιού

+ 1 Μπουκάλι Κρασί ανά 4 άτομα
Τιμή: 20 ευρώ /άτομο
Πληροφορίες – κρατήσεις στο τηλέφωνο 2231051075
